Ukraina prezidenti Vladimir Zelenskiy 2020 yilda harbiy xizmatga 18 yoshga to‘lganlar chaqirilishi haqidagi farmonni imzoladi. 2015 yilda Ukrainaning o‘shandagi prezidenti Pyotr Poroshenko harbiy xizmatga chaqiriluvchilar yoshi 18 yoshdan 20 yoshgacha oshirilishini ma’lum qilgan. Mudofaa vazirligida tushuntirilishicha, 18 yoshdan chaqiruv bekor qilinmagan, balki bu yoshga to‘lganlarga harbiy xizmatga borish ixtiyoriy qilib belgilangan. 2019 yilda Ukrainada harbiy xizmatga 20 yoshga to‘lganlar chaqirtirilgan. Hujjatga ko‘ra, kuzgi chaqiruv apreldan iyungacha, kuzgisi esa oktyabrdan dekabrgacha davom etadi. Avvalroq Ukraina mudofaa vaziri Andrey Zagorodnyuk hukumat armiyaga chaqiruvni bekor qilish va NATO standartlari bo‘yicha professional armiya shakllantirish tomon harakatlanayotganini aytgan.